Մեկ այլ կապանցի բնապահպան՝ Արմեն Փարսադանյանը, ասաց, որ դեմ է բնապահպանական ռիսկեր պարունակող ցանկացած գործունեության, քանի որ գիտի, թե ինչ միջավայրում են ապրում: «Բայց կոնկրետ այս փուլում՝ երկրաբանահետախուզական աշխատանքների դեպքում, հորատումներ նախատեսված չեն, և դեմ չեմ, որ իրականացվեն հետախուզական աշխատանքներ, թեկուզ ժամանակավոր աշխատատեղեր կլինեն»,- նշեց Փարսադանյանը՝ ավելացնելով, որ առաջարկը հետևյալն է՝ եթե հետախուզական աշխատանքների արդյունքում հաստատվի, որ տնտեսապես նպատակահարմար է շահագործումը, ապա այդ հարցը պետք է որոշվի տեղական հանրաքվեի միջոցով: